text: Ung horsensianer skal kæmpe med om Americas Cup
  13 december 2013 kl. 11.49
  Christian Kamp har skrevet kontrakt med det svenske Americas Cup-hold Artemis Racing
  Den mest prestigefyldte og berømte kapsejlads i sejlsport får et dansk islæt. Horsenssejleren Christian Kamo har skrevet kontrakt med et af sidste års deltagende hold, Artemis Racing.
  - Det er helt vildt stort at få chancen. Jeg er stadig lidt rundt på gulvet over, at der er nogen, der har valgt at satse benhårdt på mig som en af de fire bærende sejlere på det her hold, siger Christian Kamp til tv2.dk.
  I 2007 var Christian Kamp også ombord i et America?s Cup-projekt da han 
  var med ombord på den italienske båd Luna Rossa. De tabte dengang den afgørende sejlads for at komme med til America?s Cup-finalen.
  Med Christian Kamps nye svenske hold håber han, at han kan få lov til at deltage og vinde det prestigefyldte ræs.
  - Målsætningen er at vinde America's Cup, og det er det, jeg er blevet hyret ind til. De folk, der med på holdet, er flerdobbelte olympiske guldvindere. Det er folk med en inkarneret vinderkultur i sig, så der er ikke nogen af os, der er tilfredse med mindre, siger Christian Kamp.
  Christian Kamp har skrevet en kontrakt med Artemis Racing der løber frem til sensommeren 2017
  